Նախնական քննությամբ փաստական տվյալներ են ձեռք բերվել, որ դեպքի օրը՝ ժամը 18։00-18։30-ի սահմաններում, համայնքապետարանի վարչական շենքի մոտ տուժողը վիճաբանել է համագյուղացու հետ՝ կենցաղային հարցերի շուրջ, ապա պայմանավորվել հանդիպել այլ վայրում։ Ժամը 20:30-21։00-ի սահմաններում, պայմանավորվածության համաձայն, վիճաբանող կողմերը հանդիպել են Որոտան գյուղի «Մարկոսյանի աղբյուր» կոչվող տեղանքում, որտեղ վիճաբանությունը վերաճել է քաշքշուկի, որի ժամանակ էլ 45-ամյա տղամարդն ստացել է կյանքի հետ անհամատեղելի մարմնական վնասվածքը: